Beurtkrag na fase 1 afgeskaal(Argieffoto) Eskom het gesê fase 1 beurtkrag sal Vrydag tussen 09:00 en 22:00 toegepas word nadat vier kragopwekkingseenhede aan die netwerk gekoppel is. Die vier kragopwekkingseenhede is by Duvha, Kriel, Tutuka en Kusile-kragstasies aangeskakel. Nog drie eenhede sal na verwagting deur die loop van die aand aangeskakel word, het die kragvoorsiener in ŉ verklaring gesê. Onbeplande kragonderbrekings staan op 11 250 MW, bykomend tot die 4 400 MW wat tans onder beplande instandhouding is. Eskom maan verbruikers om elektrisiteit steeds spaarsamig te verbruik.